CELEX: 32019R0462
Language: ro
Date: 2019-01-30 00:00:00
Title: Regulamentul delegat (UE) 2019/462 al Comisiei din 30 ianuarie 2019 de modificare a Regulamentului delegat (UE) 2017/1799 în ceea ce privește exceptarea Băncii Angliei de la cerințele de transparență pretranzacționare și posttranzacționare prevăzute în Regulamentul (UE) nr. 600/2014 al Parlamentului European și al Consiliului (Text cu relevanță pentru SEE.)

22.3.2019   
               
               
                  RO
               
               
                  Jurnalul Oficial al Uniunii Europene
               
               
                  L 80/13
               
            
         REGULAMENTUL DELEGAT (UE) 2019/462 AL COMISIEI
         din 30 ianuarie 2019
         de modificare a Regulamentului delegat (UE) 2017/1799 în ceea ce privește exceptarea Băncii Angliei de la cerințele de transparență pretranzacționare și posttranzacționare prevăzute în Regulamentul (UE) nr. 600/2014 al Parlamentului European și al Consiliului
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 600/2014 al Parlamentului European și al Consiliului din 15 mai 2014 privind piețele instrumentelor financiare și de modificare a Regulamentului (UE) nr. 648/2012 (1), în special articolul 1 alineatul (9),
         întrucât:
         
                     (1)
                  
                  
                     Tranzacțiile la care membrii Sistemului European al Băncilor Centrale (SEBC) sunt contrapărți sunt exceptate de la aplicarea cerințelor de transparență în tranzacționare în conformitate cu articolul 1 alineatul (6) din Regulamentul (UE) nr. 600/2014 în măsura în care tranzacțiile respective sunt efectuate în vederea aplicării politicii monetare, de schimb valutar sau de stabilitate financiară.
                  
               
                     (2)
                  
                  
                     O astfel de exceptare de la domeniul de aplicare al Regulamentului (UE) nr. 600/2014 poate fi extinsă, în conformitate cu articolul 1 alineatul (9) din regulamentul respectiv, la băncile centrale din țări terțe, precum și la Banca Reglementelor Internaționale.
                  
               
                     (3)
                  
                  
                     Lista băncilor centrale din țări terțe care beneficiază de exceptare, astfel cum este prevăzută în Regulamentul delegat (UE) 2017/1799 al Comisiei (2), ar trebui să fie actualizată, inclusiv în vederea extinderii, după caz, a domeniului de aplicare al derogării prevăzute la articolul 1 alineatul (6) din Regulamentul (UE) nr. 600/2014 la alte bănci centrale din țări terțe.
                  
               
                     (4)
                  
                  
                     Regatul Unit a prezentat, la 29 martie 2017, notificarea intenției sale de a se retrage din Uniune în temeiul articolului 50 din Tratatul privind Uniunea Europeană. Tratatele nu se vor mai aplica Regatului Unit de la data intrării în vigoare a unui acord de retragere sau, în lipsa încheierii unui acord, la doi ani după respectiva notificare, cu excepția cazului în care Consiliul European, în acord cu Regatul Unit, decide în unanimitate să extindă această perioadă.
                  
               
                     (5)
                  
                  
                     Acordul de retragere, astfel cum a fost convenit între negociatori, conține prevederi pentru aplicarea dispozițiilor legislației Uniunii în Regatul Unit și pe teritoriul acestuia după data de la care tratatele încetează să se mai aplice Regatului Unit. În cazul în care acordul respectiv intră în vigoare, Regulamentul (UE) nr. 600/2014, inclusiv derogarea prevăzută la articolul 1 alineatul (6) din regulamentul menționat, se va aplica Regatului Unit și pe teritoriul acestuia pe durata perioadei de tranziție în conformitate cu respectivul acord și va înceta să se aplice la sfârșitul perioadei respective.
                  
               
                     (6)
                  
                  
                     În absența unor dispoziții speciale, retragerea Regatului Unit din Uniune ar urma să aibă ca efect faptul că Banca Angliei nu va mai beneficia de exceptarea existentă, cu excepția cazului în care este inclusă în lista băncilor centrale din țări terțe care fac obiectul unei exceptări.
                  
               
                     (7)
                  
                  
                     Având în vedere informațiile primite din partea Regatului Unit, Comisia a pregătit un raport de evaluare a regimului aplicat pe plan internațional de către Banca Angliei, pe care l-a prezentat Parlamentului European și Consiliului. În raportul respectiv (3) s-a concluzionat că este oportun să se acorde Băncii Centrale a Regatului Unit o exceptare de la cerințele de transparență pretranzacționare și posttranzacționare prevăzute în Regulamentul (UE) nr. 600/2014. În consecință, Banca Angliei ar trebui să fie inclusă în lista băncilor centrale care fac obiectul unei exceptări, prevăzută în Regulamentul delegat (UE) 2017/1799.
                  
               
                     (8)
                  
                  
                     Autoritățile din Regatul Unit au oferit asigurări privind statutul, drepturile și obligațiile membrilor SEBC, inclusiv intenția ca membrii SEBC care îndeplinesc funcții legate de politica monetară, de schimb valutar sau de stabilitate financiară să beneficieze de o exceptare comparabilă cu cea prevăzută la articolul 1 alineatul (6) din Regulamentul (UE) nr. 600/2014.
                  
               
                     (9)
                  
                  
                     Prin urmare, Regulamentul delegat (UE) 2017/1799 al Comisiei ar trebui modificat în consecință.
                  
               
                     (10)
                  
                  
                     Comisia continuă să monitorizeze cu regularitate regimul aplicat băncilor centrale și organismelor publice care beneficiază de o exceptare de la cerințele de transparență, menționate în lista din anexa la Regulamentul delegat (UE) 2017/1799 al Comisiei. Lista menționată anterior poate fi actualizată în funcție de evoluția reglementărilor din țările terțe respective și de noile surse relevante de informații. Reevaluarea ar putea determina eliminarea anumitor țări terțe din lista entităților care beneficiază de derogare.
                  
               
                     (11)
                  
                  
                     Prezentul regulament ar trebui să intre în vigoare de urgență și ar trebui să se aplice începând cu ziua următoare celei în care Regulamentul (UE) nr. 600/2014 încetează să se aplice Regatului Unit și pe teritoriul acestuia,
                  
               ADOPTĂ PREZENTUL REGULAMENT:
         
            Articolul 1
            Anexa la Regulamentul delegat (UE) 2017/1799 se înlocuiește cu textul din anexa la prezentul regulament.
         
         
            Articolul 2
            Prezentul regulament intră în vigoare în ziua următoare datei publicării în Jurnalul Oficial al Uniunii Europene.
            Se aplică începând cu ziua următoare celei în care Regulamentul (UE) nr. 600/2014 încetează să se aplice Regatului Unit și pe teritoriul acestuia.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 30 ianuarie 2019.
            
               
                  Pentru Comisie
               
               
                  Președintele
               
               Jean-Claude JUNCKER
            
         
         
            (1)  JO L 173, 12.6.2014, p. 84.
         
            (2)  Regulamentul delegat (UE) 2017/1799 al Comisiei din 12 iunie 2017 de completare a Regulamentului (UE) nr. 600/2014 al Parlamentului European și al Consiliului în ceea ce privește exceptarea anumitor bănci centrale din țări terțe, în cadrul aplicării politicilor monetare, de schimb valutar și de stabilitate financiară ale acestora, de la cerințele de transparență pretranzacționare și posttranzacționare (JO L 259, 7.10.2017, p. 11).
         
            (3)  Raport al Comisiei către Parlamentul European și Consiliu – Exceptare pentru banca centrală a Regatului Unit („Banca Angliei”) în temeiul Regulamentului privind piețele instrumentelor financiare (MiFIR) [COM(2019) 69].
      
      
         
            ANEXĂ
            
               
                  
                     „ANEXĂ
                     
                                 1.
                              
                              
                                 Australia:
                                 
                                             —
                                          
                                          
                                             Banca de Rezerve a Australiei;
                                          
                                       
                           
                                 2.
                              
                              
                                 Brazilia:
                                 
                                             —
                                          
                                          
                                             Banca Centrală a Braziliei;
                                          
                                       
                           
                                 3.
                              
                              
                                 Canada:
                                 
                                             —
                                          
                                          
                                             Banca Canadei;
                                          
                                       
                           
                                 4.
                              
                              
                                 RAS Hong Kong:
                                 
                                             —
                                          
                                          
                                             Autoritatea monetară a Hong Kong-ului;
                                          
                                       
                           
                                 5.
                              
                              
                                 India:
                                 
                                             —
                                          
                                          
                                             Banca de Rezerve a Indiei;
                                          
                                       
                           
                                 6.
                              
                              
                                 Japonia:
                                 
                                             —
                                          
                                          
                                             Banca Japoniei;
                                          
                                       
                           
                                 7.
                              
                              
                                 Mexic:
                                 
                                             —
                                          
                                          
                                             Banca Mexicului;
                                          
                                       
                           
                                 8.
                              
                              
                                 Republica Coreea:
                                 
                                             —
                                          
                                          
                                             Banca Coreei;
                                          
                                       
                           
                                 9.
                              
                              
                                 Singapore:
                                 
                                             —
                                          
                                          
                                             Autoritatea monetară din Singapore;
                                          
                                       
                           
                                 10.
                              
                              
                                 Elveția:
                                 
                                             —
                                          
                                          
                                             Banca Națională a Elveției;
                                          
                                       
                           
                                 11.
                              
                              
                                 Turcia:
                                 
                                             —
                                          
                                          
                                             Banca Centrală a Republicii Turcia;
                                          
                                       
                           
                                 12.
                              
                              
                                 Regatul Unit:
                                 
                                             —
                                          
                                          
                                             Banca Angliei;
                                          
                                       
                           
                                 13.
                              
                              
                                 Statele Unite ale Americii:
                                 
                                             —
                                          
                                          
                                             Sistemul de rezerve federale;
                                          
                                       
                                             —
                                          
                                          
                                             Banca Reglementelor Internaționale.
                                          
                                       
                           
               ”